Tiit Kala

Tiit Kala (sündinud 19. augustil 1954) on eesti ettevõtja ja poliitik, XIV Riigikogu liige.

Elulugu 
Tiit Kalal on keskeriharidus, ta on lõpetanud 1974. aastal Palamuse Metsamajanduse Sovhoostehnikumi.

1973–1976 töötas ta Tartu Metsamajandi Kaiavere metskonna metsatehnikuna, 1976–1993 oli Ruusa sovhoosi metsatehnik ja vanemmetsainsener. 1993. aastast on ta metsanduse ja põllumajandusega tegeleva OÜ Ruusa Puit juhatuse liige.

2005–2009 oli ta Räpina vallavolikogu esimees. 2017. aastast on ta Räpina Vallavolikogu aseesimees.

2019. aasta Riigikogu valimistel sai ta 1033 häält ega osutunud valituks, kuid pääses asendusliikmena Riigikokku pärast Arno Silla loobumist.

Liikmesus 
Ta on Eesti Konservatiivse Rahvaerakonna liige ja alates 2017. aastast erakonna juhatuse liige.

Tiit Kala kuulub Kaitseliidu Põlva malevasse.

Viited

Välislingid 
 https://www.ekre.ee/team/tiit-kala/

XIV Riigikogu liikmed
Eesti Konservatiivse Rahvaerakonna poliitikud
Kaitseliidu Põlva maleva liikmed
Luua Metsanduskooli vilistlased
Sündinud 1954